b"\n_START_ARTICLE_\nInternetinis forumas\n_START_PARAGRAPH_\nInternetinis forumas \xe2\x80\x93 dar vadinamas diskusij\xc5\xb3 forumu yra virtuali vieta internete keistis mintimis ir patirtimi. Bendravimas vyksta asinchroni\xc5\xa1kai, t. y. ne realiu laiku._NEWLINE_Da\xc5\xbeniausiai interneto forumas turi konkre\xc4\x8di\xc4\x85 tem\xc4\x85 arba jis paskirstomas \xc4\xaf kelet\xc4\x85 tem\xc5\xb3 su atskirais subforumais. Juose galima sukurti diskusij\xc5\xb3 temas, kurias susidom\xc4\x97j\xc4\x99 vartotojai gali perskaityti ir \xc4\xaf jas atsakyti.\n_START_SECTION_\nInternetini\xc5\xb3 forum\xc5\xb3 r\xc5\xab\xc5\xa1ys\n_START_PARAGRAPH_\nInternetiniai forumai skirstomi \xc4\xaf skirtingas r\xc5\xab\xc5\xa1is, kurios naudoja skirtingas technologijas.\n_START_SECTION_\nUsenet\n_START_PARAGRAPH_\nUsenet \xe2\x80\x93 internetini\xc5\xb3 forum\xc5\xb3 prosenelis. Usenet dar vadinamas naujien\xc5\xb3 grup\xc4\x97mis arba angli\xc5\xa1kai newsgroups. Usenet'as yra decentralizuotas pa\xc5\xa1to serveri\xc5\xb3 sistema. Registruotas arba anoniminis vartotojas siun\xc4\x8dia savo \xc5\xbeinut\xc4\x99 elektroninio lai\xc5\xa1ko formatu \xc4\xaf server\xc4\xaf. Kiekvienas prie serverio prisijung\xc4\x99s vartotojas gali perskaityti visas serveryje esan\xc4\x8dias \xc5\xbeinutes.\n_START_SECTION_\nMailinglist\n_START_PARAGRAPH_\nMailinglist \xe2\x80\x93 lietuvi\xc5\xa1kai da\xc5\xbenai vadinamas elektronine konferencija. Veikia pana\xc5\xa1iu principu kaip usenet. Vartotojas siun\xc4\x8dia lai\xc5\xa1k\xc4\x85 elektronin\xc4\x97s konferencijos adresu, pvz., konferencija@ekonferencija.com. Serveris, gav\xc4\x99s \xc5\xbeinut\xc4\x99, persiun\xc4\x8dia j\xc4\x85 visiems u\xc5\xbesiregistravusiems elektronin\xc4\x97s konferencijos dalyviams.\n_START_SECTION_\nWebforum\n_START_PARAGRAPH_\nWebforum \xe2\x80\x93 diskusij\xc5\xb3 forumas esantis World Wide Web dalis. Svetain\xc4\x97, suteikianti galimyb\xc4\x99 diskutuoti tam tikromis temomis. \xc5\xa0ie forumai skirstomi \xc4\xaf klasikin\xc4\xaf bei bulletin board system forumus.\n_START_SECTION_\nKlasikinis webforumas\n_START_PARAGRAPH_\nKlasikiniame webforume temos ir po j\xc5\xb3 einantys atsakymai bei diskusijos yra hierarchi\xc5\xa1kai (med\xc5\xbeio strukt\xc5\xabra) sur\xc5\xab\xc5\xa1iuoti. Taip lengva atskirti atsakym\xc5\xb3 ir diskusij\xc5\xb3 vystymosi strukt\xc5\xabr\xc4\x85.\n_START_SECTION_\nBulletin Board\n_START_PARAGRAPH_\nBulletin Board visi atsakymai pateikiami viename puslapyje. Tai vadinama \xe2\x80\x9eplok\xc5\xa1\xc4\x8dia\xe2\x80\x9c arba \xe2\x80\x9elinijine\xe2\x80\x9c strukt\xc5\xabra. Kiekviename puslapyje b\xc5\xabna nustatytas atsakym\xc5\xb3 skai\xc4\x8dius. J\xc4\xaf vir\xc5\xa1ijus, sukuriamas kitas puslapis._NEWLINE_Webforumai su linijine strukt\xc5\xabra beveik visi\xc5\xa1kai i\xc5\xa1st\xc5\xabm\xc4\x97 forumus, naudojan\xc4\x8dius hierarchines strukt\xc5\xabras."